【英超】利物浦起「菲」速演入球騷
2024年04月04日 19:00
東網電視
更多新聞短片
至於榜首嘅利物浦,就會喺主場鬥包尾嘅錫菲聯。利物浦於晏菲路球場出擊一向搶韁,今季各項賽事24場主場賽事,只有1場未能取得入球,不過佢哋後防又唔穩,成日失波。錫菲聯近排已經豁出去,一開波同對手鬥攻,今年11場賽事8次半場開2球或以上,今場推介1.5球半場大畀大家。(Now 623周五凌晨2時30分直播)
啱啱嗰輪聯賽,曼城同阿仙奴悶和0比0,利物浦反勝白禮頓,依家喺榜首領先阿仙奴2分,今場主場出擊,仲要對住包尾嘅錫菲聯,同你講贏唔到你都唔信啦,不過主W得1.04倍,大細中位數又調高到4.5球,真係好鬼雞肋,惟有轉攻半場大啦。
睇番利物浦於晏菲路球場出擊一向搶韁,今季各項賽事24場主場,只有對曼聯嗰1場未能取得入球,合共射入75球,平均每場入超過3球,爭標大直路,「紅軍」面對弱旅當然會繼續搶攻,加上嚟緊星期日作客奧脫福踢「雙紅會」,更加要早啲鎖定勝局,畀主力休息。
錫菲聯近期頻頻喺中游球隊身上搶分成功,主要係球隊已經豁出去,採取主動戰術,一嚟就同對手鬥攻,踏入2024年踢咗11場,有8次半場開2球或上,睇番利物浦後防亦唔算穩陣,近5場都有失波,錫菲聯有機會偷雞入番粒,半場大絕對玩得過。
更多賠率: